**OBRAZLOŽENJE UZ I. IZMJENU I DOPUNU PRORAČUNA OPĆINE UNEŠIĆ ZA 2022. GODINU**

**1. UVOD**

Temeljem odredbi Zakona o proračunu (NN 144/21), uravnoteženje proračuna provodi se tijekom proračunske godine izmjenama i dopunama proračuna, prema postupku za donošenje proračuna. Prijedlog I. Izmjena i dopuna proračuna Općine Unešić za 2022. godinu izrađen je na temelju Zakona o proračunu (NN 144/21) i Uputa za izradu proračuna jedinica lokalne i područne (regionalne) samouprave za razdoblje 2022. – 2024. godine, koje je donijelo Ministarstvo financija.

**2. OBRAZLOŽENJE I. IZMJENA PLANIRANIH PRIHODA/PRIMITAKA, RASHODA/IZDATAKA PRORAČUNA OPĆINE UNEŠIĆ ZA 2022. GODINU**

Proračun Općine Unešić za 2022. godinu donesen je 29. prosinca 2021. godine „Službeno glasilo Općine Unešić“, broj: 1/22).

Osnovno polazište za izradu Prijedloga I. Izmjena i dopuna proračuna Općine Unešić za 2022. godinu su ostvareni prihodi i primici te rashodi i izdaci do kraja listopada 2022. godine i procjena ostvarenja istih do kraja 2022. godine.

Prihodi proračuna općine su: prihodi od poreza, prihodi od imovine, prihodi iz inozemstva i od subjekata unutar općeg proračuna, prihodi od upravnih i administrativnih pristojbi , prihodi od prodaje proizvoda, robe i usluga, kazne i upravne pristojbe, prihodi od prodaje neproizvedene dugotrajne imovine.

**2.1. PRIHODI I PRIMICI PRORAČUNA**

Ukupni prihodi i primici proračuna Općine Unešić za 2022. godinu planirani su Proračunom u iznosu od 10.375.000,00 kn, a I. Izmjenama Proračuna za 2022. godinu planirani su u iznosu od 8.197.000,00 kn, smanjenje 20,99% . Proračunom za 2022. godinu nije planiran niti višak niti manjak prihoda, a I. Izmjenama planiran je višak prihoda u iznosu od 294.141,52 kn za pokriće manjka prihoda iz prethodnih godina u iznosu od 58.443,76 kn te 235.697,76 kn za otplatu zajma Državni proračun RH za namirenje povrata poreza za 2020. godinu koja nisu bila dostatna na računu poreza u trenutku povrata.

Ukupni rashodi i izdaci proračuna Općine Unešić za 2022. godinu planirani su Proračunom za 2022. godinu u iznosu od 10.375.000,00 kn, a I. Izmjenama Proračuna planirani su 8.138.556,24 kn, smanjenje za 21,56%.

**2.1.1. PRIHODI POSLOVANJA**

Ukupni prihodi poslovanja u 2022. godini planirani su Proračunom za 2022. godinu u iznosu od 10.375.000,00 kn, a I. Izmjenama Proračuna za 2022. godinu planirani su u iznosu od 8.194.900,00 kn što predstavlja smanjenje od 21,01%. Prihodi od prodaje nefinancijske imovine Proračunom za 2022. godinu nisu planirani, a I. Izmjenama planirani su u iznosu od 2.100,00 kn, povećanje 100,00%.

Skupina računa 61 - Prihodi od poreza planiraju se u iznosu od 1.094.555,00 kn što predstavlja povećanje za 15,99% u odnosu na Proračun za 2022. godinu.

Kod poreznih prihoda došlo je do povećanja odnosno smanjenja iznosa planiranih izvornim planom, a I. Izmjenama su planirani prema devetomjesečnom izvršenju prihoda i procjeni ostvarenja poreznih prihoda do kraja godine.

Skupina računa – 63 - Pomoći iz inozemstva i od subjekata unutar općeg proračuna planiraju se 4.807.300,00 kn što predstavlja smanjenje za 31,52 % u odnosu na Proračun za 2022. godinu.

Od navedenog iznosa najznačajniji iznos se odnosi na tekuće pomoći iz državnog proračuna – sredstva fiskalnog izravnanja u iznosu od 2.093.500,00 kn, smanjenje za 1,87% u odnosu na Proračun za 2022. godinu.

Također se planiraju kapitalne pomoći iz državnog i županijskog proračuna i to:

- 370.000,00 kn - Min. grad. i prost. uređ., 120.000,00 kn, 250.000,00 kn MRRFEU za izgradnju nerazvrstanih cesta.

- 304.750,00 kn – Ministarstvo zaštite okoliša - za nabavku kontejnera i kanti.

- 344.000,00 kn – Kapitalna pomoć županija za izradu projektne dokumentacije za vodovodnu mrežu Sv. Marko – Čvrljevo.

- 120.000,00 kn – Kapitalna pomoć MUP za smirivanje prometa ul. Dr. Franje Tuđmana.

 Skupina računa 638 – Pomoći temeljem prijenosa EU sredstava planiraju se tekuće pomoći u uznosu od 1.390.050,00 kn – Program Zaželi II i Program Zaželi III. Također se paniraju sredstva kapitalne pomoći za:

- Izgradnja i opremanje Doma kulture u Unešiću iz Programa ruralnog razvoja RH iz Mjere 7, Operacije 7.4.1. Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu, planirano185.000,00 kn. Investicija u tijeku.

**2.2 . RASHODI POSLOVANJA**

Rashodi poslovanja u I. Izmjenama i dopunama proračuna Općine Unešić za 2022. godinu planirani su u iznosu od 5.466.998,48 kuna odnosno 9,15% više od rashoda planiranih Proračunom za 2022. godinu.

|  |  |  |  |
| --- | --- | --- | --- |
| **Stavka** | **Proračun 2022. godinu** | **I. Izmjene i dopune za 2022. godinu** | **Promjena %** |
| **1** | **2** | **3** | **4 = 3/2** |
|

|  |
| --- |
| **UKUPNO RASHODI POSLOVANJA** |

 | **5.008.750,00** | **5.466.998,48** | **9,15** |
| 31 - Rashodi za zaposlene  | 1.375.100,00 | 1.633.856,46 | 18,82 |
| 32 - Materijalni rashodi  | 2.289.650,00 | 2.386.342,02 | 4,22 |
| 34 - Financijski rashodi  | 46.000,00 | 36.000,00 | -21,74 |
| 36 – Pomoći dane unutar općeg proračuna | 20.000,00 | 100.000,00 | 500,00 |
| 37 - Naknade građanima i kućanstvima  | 682.000,00 | 695.800,00 | 2,02 |
| 38 - Ostali rashodi  | 596.000,00 | 615.000,00 | 3,19 |

Rashodi za zaposlene su povećani za 18,82% iz razloga što smo prijavili novi projekt zapošljavanja žena, zaposleno je 20 žena u Programu „Zaželi III“ koje su počele s radom 01. rujna 2022. godine i shodno prijavi planirali izdatke.

Pomoći dane unutar općeg proračuna su povećane 500,00% iz razloga što je potpisan Sporazum o sufinanciranju dječjeg vrtića Drniš, Područno odjeljenje Radonić za djecu s područja Općine Unešić a pohađaju navedeni vrtić.

|  |  |  |  |
| --- | --- | --- | --- |
| **Stavka** | **Proračun za 2022. godinu** | **I. Izmjene i dopune za 2022. godinu** | **Promjena %** |
| **1** | **2** | **3** | **4 = 3/2** |
|

|  |  |
| --- | --- |
|  | **Rashodi za nabavu nefinancijske imovine - UKUPNO** |

 | **5.366.250,00** | **2.435.860,00** | **-54,61** |
|  Rashodi za nabavu proizvedene dugotrajne imovine  | 5.366.250,00 | 2.435.860,00 | -54,61 |

Rashodi za nabavu proizvedene dugotrajne imovine umanjuju se za 54,61 %. Veće odstupanje je kod slijedećeg:

- Investicija nabavke službenog vozila smanjenje 100% zbog nedostatka financijskih sredstava.

- Projektna dok. mrtvačnica Unešić, smanjenje 100% zbog nedostatka financijskih sredstava.

- Grijanje i hlađenje crkva Koprno, povećanje za 24.050,00 kn – 68,71%.

- Grijanje i hlađenje crkva Nevest, povećanje za 24.050,00 kn – 68,71%.

- Izgradnja ( proširenje ) javne rasvjete, smanjenje za 20.000,00 kn – 40%.

- Projektna dok. vod. Mreže Sv. Marko – Čvrljevo, povećanje za 250.250,00 kn – 300,25%.

- Projektna dok. ul. Dr. Franje Tuđmana, smanjenje za 28.875,00 kn – 48,12%.

- Projektna dok. ner. Ceste Vinovo D. – Vinovo G., povećanje za 122.500,00 kn – 100%.

- Projektna dok. Ulica put škole, povećanje za 21.000,00 kn – 100,00%.

- Projektna dok. Središnji trg Unešić, povećanje za 25.000,00 kn – 100,00%.

- Mapiranje biciklističkih staza, povećanje za 5.000,00 kn – 100,00%.

- Rekonstrukcija traktorskih putova u šumsku cestu UGJ drž. Šuma Moseć – Srnobor smanjenje 100% - EU projekt za koji nemamo odgovor dali je fazi odobrenja.

- Staza Zmajevac – Orlovac – EU projekt za koji nemamo odgovor dali je u fazi odobrenja.

- Smirivanje prometa ul. dr. Franje Tuđmana, smanjenje za 110.000,00 kn – 47,83%.

Rashodi poslovanja u programu komunalne infrastrukture i kapitalni projekti koji su izmjenjeni po I. Izmjenama i dopunama Proračuna za 2022. godinu analitički su prikazani u programima koji se nalaze u prilogu materijala za sjednicu.

U računu zaduživanja su prikazana sredstva namirenja iz državnog proračuna u iznosu od 235.697,76 kuna, odnosno sredstva koja nisu dostatna na računu poreza u trenutku povrata za 2020. godinu.

 **Računovodstveni referent:**

 **Vinka Paić**